Document ID: 32013D0290

IZVEDBENI SKLEP KOMISIJE
z dne 14. junija 2013
o spremembi Odločbe 2009/821/ES glede seznamov mejnih kontrolnih točk in veterinarskih enot v Traces zaradi pristopa Hrvaške
(notificirano pod dokumentarno številko C(2013) 3474)
(Besedilo velja za EGP)
(2013/290/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Pogodbe o pristopu Hrvaške in zlasti člena 3(4) Pogodbe,
ob upoštevanju akta o pristopu Hrvaške in zlasti člena 50 akta,
ob upoštevanju naslednjega:
(1)
Odločba Komisije 2009/821/ES z dne 28. septembra 2009 o sestavi seznama odobrenih mejnih kontrolnih točk, določitvi nekaterih pravil za kontrolne preglede, ki jih izvajajo veterinarski strokovnjaki Komisije, in določitvi veterinarskih enot v Traces (1) v Prilogi I določa seznam mejnih kontrolnih točk, odobrenih v skladu z direktivama Sveta 91/496/EGS (2) in 97/78/ES (3), v Prilogi II pa seznam glavnih, regionalnih in območnih uradov v celovitem računalniškem veterinarskem sistemu (Traces).
(2)
Odločba 2009/821/ES, ki jo je sprejela Komisija, ostaja veljavna po 1. juliju 2013 in jo treba zaradi pristopa Hrvaške prilagoditi. Potrebne prilagoditve niso zagotovljene v aktu o pristopu Hrvaške (4), zato jih je treba s tem sklepom sprejeti pred pristopom, da bi ob pristopu stopile v veljavo.
(3)
S postopkom širitve bo prišlo do bistvenih sprememb kopenske meje nove Unije s sosednjimi tretjimi državami, podaljšala se bo obalna meja z vključitvijo dodatnih delov obale Sredozemskega morja in dodano bo mednarodno letališče.
(4)
Točke, predlagane za mejne kontrolne točke s tretjimi državami na Hrvaškem, je pregledala Nadzorna služba Komisije (prej imenovana Inšpekcijska služba Komisije) Urada za prehrano in veterinarstvo (FVO). Šteje se, da bo seznam teh točk do pristopa v skladu z zahtevami Unije. Zato bi bilo treba predlagane točke dodati na seznam odobrenih mejnih kontrolnih točk v državah članicah, ki so določene v Prilogi I k Odločbi 2009/821/ES.
(5)
Obenem nekatere države članice, tj. Madžarska in Slovenija, zaradi pristopa Hrvaške ne bodo imele več meja s tretjimi državami. Določene mejne kontrolne točke v teh državah članicah torej ne bodo več potrebne. Zato bi bilo treba seznam odobrenih mejnih kontrolnih točk v teh državah članicah iz Priloge I k Odločbi 2009/821/ES ustrezno spremeniti.
(6)
Poleg tega se bo zaradi širitve povečalo število območnih veterinarskih enot na Hrvaškem, ki se vnesejo v sistem Traces. Zato je treba te območne veterinarske enote držav članic dodati na seznam območnih enot v Traces iz Priloge II k Odločbi 2009/821/ES.
(7)
Odločbo 2009/821/ES bi bilo zato treba ustrezno spremeniti.
(8)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Prilogi I in II k Odločbi 2009/821/ES se spremenita v skladu s Prilogo k temu sklepu.
Člen 2
Spremembe iz Priloge začnejo veljati pod pogojem in na dan začetka veljavnosti pogodbe o pristopu Republike Hrvaške.
Člen 3
Ta sklep je naslovljen na države članice.
V Bruslju, 14. junija 2013

Labels: 11
3
6
12
18
15